  Майя Бывальцева 10-тӥ гудырикошконэ Россилэн сборноез Рио-де-Жанейроын Олимпи шудонъёсын медальёсъя зачётын витетӥ инты басьтэ. Нунал ӵоже команда кык чурлы ӝутскиз, ивортэ Интерфакс. Россилэн сборноезлы выӥегес тубыны юрттӥз дзюдоист Хасан Халмурзаев. Со 81 килограммозь секталаем спортсменъёс пӧлын Олимпи чемпион луиз, финалын США-ысь Трэвис Стивенсэз вормиз. Табере Россилэн сборноезлэн шыкысаз куинь зарни медаль ни. Со нуналэ ик нылъёслэн командазы (Ангелина Мельникова, Дарья Спиридонова, Алия Мустафина, Седа Тутхалян, Мария Пасека) спорт гимнастикая многоборьеын азвесь медаль утӥз. Россиысь спортсменъёс та дырлы 3 зарни, 6 азвесь но 3 бронза медальёс басьтӥзы. Медальёсъя зачётын азьпалан США — 9 зарни, 8 азвесь, 9 бронза. Солэн ик тужгес трос медальёсыз — 26. Кыкетӥ интыын Китай (8, 3, 6), куинетӥын Венгрия (4, 1, 1), ньылетӥын Австралия (4, 0, 5). Тегъёс: Спорт Олимпиада Россия данъетъёс Рио-де-Жанейро  